Il-Malta Women's Lobby qed toġġezzjona għal dak li qalet il-Pulizija dwar il-qtil ta' Paulina Dembska, li ma kienx femiċidju. Il-Ħamis, f'konferenza tal-aħbarijiet, il-Pulizija kkonfermat li l-qtil ta' Paulina Dembska ma kienx ippjanat u li sarx minħabba l-ġeneru tagħha. Ingħad ukoll li Abner Aquilina se jitressaq il-Qorti biex jaffaċċja l-akkużi ta' qtil u stupru tal-mara li kienet Malta bħala studenta. Fit-2 ta' Jannar, Paulina Dembska nstabet bla ħajja fi Ġnien l-Indipendenza f'Tas-Sliema għall-ħabta tal-5.15am u siegħa wara li nstabet, Aquilina ġie arrestat mill-Pulizija wara li qajjem kjass sħiħ fil-Knisja tal-Balluta. Il-qtil ta' Paulina ma kienx ippjanat – Il-Pulizija Il-Ħamis, quddiem il-Maġistrat Ian Farrugia, Abner Aquilina wieġeb mhux ħati għall-akkużi miġjuba kontrih. Il-Malta Women's Lobby qal li dak li qalet il-Pulizija jqajjem ħafna mistoqsijiet u qalet ukoll li juri nuqqas ta' għarfien u sensittività dwar il-vjolenza kontra n-nisa. "Il-fatt li l-vittma ġiet stuprata b'mod vjolenti jidher ċar li kienet fil-mira għaliex kienet mara," qal il-grupp. Ingħad ukoll li jekk il-Pulizija mhix kapaċi tara xi tkun vjolenza fuq in-nisa, kif in-nisa jistgħu iħossuhom protetti fil-pajjiz? Abner Aquilina jwieġeb mhux ħati għall-qtil u stupru ta' Paulina Dembska Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e16590c5139_rand.td-a-rec-img{text-align:left}.td_uid_3_61e16590c5139_rand.td-a-rec-img img{margin:0 auto 0 0}